**Umeå sentralstasjon** er en jernbanestasjon i Umeå kommune i Sverige. Stasjonen ligger ved Järnvägsallén i den nordre delen av Umeå sentrum og er sentralstasjon i Umeå. 

Stasjonen trafikkeres av Norrtågs regionaltog samt, fra september 2011 også av SJ ABs nattog til og fra det sørlige Sverige. Stasjonen var den eneste i Umeå for passasjertrafikk frem til Botniabanans åpning sommeren 2010, da den nybygde Umeå östra stasjon ble tatt i bruk. Før Botniabanan ble åpnet vendte nattogene på Umeå sentralstasjon, men stasjonen er nå en gjennomgangsstasjon. Tog sørfra ankommer via Umeå östra stasjon og går vestover til Vännäs der de svinger av nordover igjen.

Ombyggning 2010–2013
--------------------

Ved etableringen av Botniabanan ble Umeå sentralstasjon bygd om, og en ny gang- og sykkeltunnel ble bygd, sammen med nye perronger (455 meter på stasjonssiden og 175 meter på Hagasiden), nye perrongankomster og nye støyvern. Arbeidet ble påbegynt i juli 2010 og i november 2012 ble sporområdet, plattformene og gang- og sykkeltunnelen – som domineres av det 170 meter lange glasskunstverket *Lev!*. En ombygning av Järnvägstorget og Bangatan ble sluttført i løpet av høsten 2013.

Ombygningen av stasjonen var en følge av tilkoblingen til Botniabanan, men ble også gjort på grunn av omlokaliseringen av godsterminalen til industriområdet Västerslätt. Det statseide eiendomsfirmaet Jernhusen passet da på å renovere og bygge om stasjonsbygningen mens de andre arbeidene pågikk. Fra sommeren 2010 ble sentralstasjonen stengt av og all trafikk passerte forbi til Umeå östra stasjon. Den 15. august 2011 ble sentralstasjonen igjen åpnet for persontrafikk.

Oppkjøp av Umeå kommune
-----------------------

Umeå kommune har avtalt med Jernhusen om å kjøpe stasjonen med tilhørende område for 32 millioner svenske kroner. Bakgrunnen for kommunens oppkjøp er at kommunen vil utvikle området.

Bygningen
---------

Stasjonsbygningen ble tegnet av arkitekt Folke Zettervall og ble bygget i årene 1895-1896 ved etablering av jernbanespor fra Vännäs til Umeå. Bygningen ble plassert i forhold til det da nybygde Rådhuset, i sørlige enden av Rådhusesplanaden. Foran stasjonshuset ble Järnvägstorget utformet etter mønster av Paris som en halv stjerneplass, med gater som stråler ut i flere retninger.

Stationshuset förklarades 2001 som byggnadsminne.

Fotogalleri
-----------

* Interiør etter renoveringenInteriør etter renoveringen
* Perrong med Norrtågs X62Perrong med Norrtågs X62

Referanser
----------

1. ↑  «Nattåg». SJ AB. Arkivert fra originalen 9. mars 2015. Besøkt 18. februar 2013.
2. ↑  «Umeå godsbangård/Umeå C(entral)». Trafikverket. Arkivert fra originalen 8. januar 2012. Besøkt 18. februar 2013.
3. ↑  «Umeå Central invigd». Umeå kommun. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 18. februar 2013.
4. ↑  «Järnvägsstationen blir krog». *Västerbottens-Kuriren*. 11. januar 2011. Arkivert fra originalen 25. mai 2012. Besøkt 3. februar 2011.
5. ↑  «Umeå kommun köper Umeå Centralstation». Umeå kommun. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 5. mai 2014.
6. ↑  Västerbottens Museum - Järnvägsstationen i Umeå Arkivert 21. august 2010 hos Wayback Machine. Hentet 8. mai 2010

Eksterne lenker
---------------

* Bilder fra høsten 2011, med persontrafikken igang igjen (svensk)

Mal:Botniabanan